אמבר הרד

אמבר לורה הרד (באנגלית: Amber Laura Heard; נולדה ב-22 באפריל 1986) היא שחקנית אמריקאית. התפרסמה בזכות תפקידיה בסרטים "לעולם אל תיכנע", "יומן הרום", "מרדף עצבני" ו"אקוומן". הרד נולדה וגדלה באוסטין בירת טקסס, בתם של פייג' והקבלן דייוויד הרד. היא גדלה כקתולית ובגיל 16 הפכה לאתאיסטית לאחר שאיבדה חברה קרובה בתאונת דרכים. למדה דרמה באקדמיה הקתולית "סנט מייקל" והופיעה בפרסומות מקומיות, לפני שנסעה בגיל 17 לניו יורק כדי לפתח קריירת דוגמנות. לאחר מכן נסעה ללוס אנג'לס כדי לפתח קריירת משחק. בשנת 2004 הופיעה לראשונה בקולנוע בתפקיד קטן בסרט הדרמה "אורות ליל שישי". באותה שנה התארחה בפרק בסדרה "ג'ק ובובי". בשנת 2005 שיחקה בעונה השנייה בסדרה "The O.C." ובסרט "ארץ קרה". ב-2006 התפרסמה לראשונה במותחן האימה "כל הבנים אוהבים את מנדי ליין" בתפקיד הראשי של התלמידה מנדי ליין. באותה שנה התארחה בפרק בסדרה "מחשבות פליליות". בשנת 2007 שיחקה בדרמת ההתבגרות "לזכור את המבוכה" לצד לייטון מיסטר. ב-2007 שיחקה בסדרת ההתבגרות "תמרים חבויים" והתארחה בפרק בסדרה "קליפורניקיישן". בשנת 2008 שיחקה בדרמת הפעולה "לעולם אל תיכנע", בקומדיה "פיינאפל אקספרס" בתור אנג'י אנדרסון חברתו של הפקיד דייל דנטון (סת' רוגן) ובדרמה "לילות אל. איי". בשנת 2009 הופיעה לצידם של דמי מור ודייוויד דוכובני בדרמה הקומית " הג'ונסונים", במותחן הפסיכולוגי "האב חורג" בתפקיד קלי חברתו של מייקל הארדין (פן בדג'לי) ובתפקיד קטן בקומדיה "ברוכים הבאים לזומבילנד". בשנת 2010 שיחקה הרד בסרט "מחלקה סגורה", וב-2011 כיכבה בתפקיד ראשי לצידו של ניקולס קייג' בסרט הפעולה "מרדף עצבני" בתור המלצרית פיפר והשתתפה בדרמה הספרותית "יומן הרום", בתפקיד שנאל ארוסתו של איש העסקים סנדרסון (אהרון אקהרט).בנוסף שיחקה בשבעה פרקים בסדרה הכושלת "מועדון הפלייבוי" בתפקיד שפנפנת הפלייבוי באני מאורין. בשנת 2013 שיחקה בסרטים "מצ'טה קטלני" "סירופ" ו"פרנויה". בשנת 2014 שיחקה בסרט המותחן "3 ימים להרוג" לצידו של קווין קוסטנר. בשנת 2015 הופיעה בסרט "מג'יק מייק 2" לצידו של צ'נינג טייטום. בשנת 2017 הצטרפה הרד ליקום הקולנועי של DC כאשר גילמה את דמותה של מירה בסרט "ליגת הצדק" שיצא ב-2017 ובסרט "אקוומן" בכיכובו של ג'ייסון מומואה שיצא בשנת 2018. עוד בשנה זו, שיחקה לצדם של תיאו ג'יימס ובילי בוב תורנטון במותחן הבלשי "שדות לונדון", אשר מבוסס על ספרו באותו השם של מרטין איימיס משנת 1989. הרד היא ביסקסואלית. בשנת 2010 יצאה מהארון כאשר הגיעה לאירוע מטעם הליגה ההומו-לסבית נגד השמצה, עם בת זוגה הצלמת טסייה ואן רי, איתה יצאה בין השנים 2008 עד 2011. היא אמרה בנוגע למיניותה: "אני לא מסווגת את עצמי בדרך כזו או אחרת - היו לי מערכות יחסים מוצלחות עם גברים ועכשיו אישה. אני אוהבת את מי שאני אוהבת; האדם הוא מי שחשוב." בשנת 2012 החלה לצאת עם השחקן ג'וני דפ. השניים נישאו ב-3 בפברואר 2015 בטקס אזרחי פרטי בביתם בלוס אנג'לס. הם התגרשו כעבור 15 חודשים, בגירושים מכוערים, לטענתה, לאחר פרשיית אלימות מצידו כלפיה. הרד הבטיחה לתרום את כלל כספי הגירושים לצדקה, אך נכון למאי 2022 עוד לא עשתה זאת. לאחר שהתגרשה מדפ החלה לצאת עם היזם והמיליארדר הקנדי-אמריקאי אילון מאסק. הם יצאו ביחד במשך מספר חודשים ב-2017, אבל נפרדו באותה השנה. בדצמבר 2018 פרסמה הרד מאמר עמדה ב"וושינגטון פוסט", בו אמרה שעקב הפיכתה לסמל של קורבן לאלימות זוגית, היא איבדה הזדמנויות עבודה ונענשה על ידי החברה. במרץ 2019 פורסם כי דפ תובע תביעת דיבה בסך 50 מיליון דולר כנגד הרד עקב הנאמר באותו מאמר, אף על פי שהוא אינו מוזכר, וטען כי היא זו שהייתה אלימה כלפיו במערכת היחסים. ביולי 2021 פרסמה שנולדה לה בת ב-8 באפריל 2021 בתהליך פונדקאות. ערך מורחב – המשפט של ג'וני דפ נגד אמבר הרד ב-11 באפריל 2022 החל משפט תביעת הדיבה של דפ נגד הרד, ונמשך כשישה שבועות, עד 27 במאי של אותה שנה. ב-1 ביוני 2022 הוכרע המשפט בניצחון לטובת דפ, לאחר שחבר המושבעים קבע שהרד הוציאה את דיבתו בכל שלושת הסעיפים אשר פורסמו במאמר, ופסקו תשלום של 10 מיליון דולר על הפגיעה ו-5 מיליון דולר נוספים כפיצוי, שהורדו ל-350 אלף דולר על ידי השופטת בעקבות מגבלת הסכום בווירג'יניה. בנוסף פסקו המושבעים על תשלום של 2 מיליון דולר לזכותה של הרד, לאחר שמצאו שעורך דינו של דפ הוציא את דיבתה בסעיף אחד מתוך שלושת סעיפי התביעה הנגדית. במאי 2022 הצדדים הגיעו להסכם פשרה לפיו הרד תשלם סכום סופי של 1 מיליון דולר. מדיה וקבצים בנושא אמבר הרד בוויקישיתוף אמבר הרד, ברשת החברתית פייסבוק אמבר הרד, ברשת החברתית אקס (טוויטר) אמבר הרד, ברשת החברתית אינסטגרם אמבר הרד, במסד הנתונים הקולנועיים IMDb (באנגלית) אמבר הרד, באתר "אידיבי", מאגר הידע העברי לקולנוע ישראלי ועולמי אמבר הרד, באתר AllMovie (באנגלית) אמבר הרד, באתר Rotten Tomatoes (באנגלית) אמבר הרד, באתר Box Office Mojo (באנגלית) אמבר הרד, באתר Metacritic (באנגלית) אמבר הרד, במסד הנתונים הקולנועיים KinoPoisk (ברוסית) אמבר הרד, באתר אפל מיוזיק (באנגלית) אמבר הרד, באתר Last.fm (באנגלית) אמבר הרד, באתר MusicBrainz (באנגלית) אמבר הרד, באתר Discogs (באנגלית) אמבר הרד, באתר בילבורד (באנגלית) nrg סגנון, הרד קור: אמבר הרד הופכת לאייקון סטייל, באתר nrg‏, 3 בנובמבר 2011 רובים ושושנה: הילדה הכי רעה בהוליווד כובשת את אמריקה, באתר Xnet‏, 7 בינואר 2013 ליהי אלבז, הרד קור: כך הפכה אמבר הרד לכוכבת לוהטת, באתר Xnet‏, 6 במאי 2013 William Keck, Amber Heard will be heard, USA Today אמבר הרד: ג'וני דפ הוא מתעלל סדרתי שגרם לי לחשוש לחיי, במדור "פנאי פלוס" באתר ynet‏, 28 במאי 2016 ענבל חייט, ‏איך הפך ג'וני דפ מכוכב על נערץ לגבר מושמץ?, באתר ‏מאקו‏, 25 באוגוסט 2016 ענבל חייט, ‏"היא הייתה מאנית ולא רציונלית": עורכת דינו של ג'וני דפ יוצאת נגד אמבר הרד, באתר ‏מאקו‏, 11 באוגוסט 2016 Tristan Kirk, Amber Heard admits she hasn’t yet donated $7million divorce settlement to charity, Evening Standard, May 17 2022 "Tesla CEO Elon Musk breaks up with Amber Heard, report says". 6 באוגוסט 2017. ארכיון מ-12 בספטמבר 2017. נבדק ב-6 ביוני 2020. {{cite web}}: (עזרה) "Elon Musk and Amber Heard Call it Quits ... Again". People (באנגלית). ארכיון מ-1 במרץ 2021. נבדק ב-28 בפברואר 2021. {{cite web}}: (עזרה) אייברי הרטמנס ואניה קין, Inside the turbulent personal life of Elon Musk, who's been divorced three times, dated Hollywood stars, and now has a 1-year-old baby with musician Grimes, Business Insider, ‏3 במאי 2021 "Amber Heard: I spoke up against sexual violence — and faced our culture's wrath. That has to change". The Washington Post. 18 בדצמבר 2018. {{cite web}}: (עזרה) Johnny Depp Reportedly Sues Amber Heard for $50M Over Washington Post Op-Ed ענבל חננאל, הפתעה: אמבר הרד הביאה לעולם בת בעזרת פונדקאית, במדור "פנאי פלוס" באתר ynet‏, 2 ביולי 2021 רוני פינצ'וק, דמיאן פצ'טר, ג'וני דפ ניצח במשפט לשון הרע נגד אמבר הרד, באתר ישראל היום, 1 ביוני 2022